প্রায় দেড় বছর ধরে মৃত হোপ হুউটনের সঙ্গে একই বাড়িতে ছিলেন লিন্ডা ওয়াল্ডম্যান।তারা সম্পর্কে দুই বোন।১৯২০ সালে তৈরি হওয়া এই দুই বোনের বাড়িটির মূল্য প্রায় ১২ লক্ষ ডলার। প্রতিবেশীরা এই বাড়িতে ঢুকতে ভয় পেতেন।তবে দুই বোনকে মাঝেমধ্যে দেখা যেত বাড়ির বাইরে।কিন্তু ২০১৫ সালের জুন মাস থেকেই আর দেখা যায় নি ছোট বোন হুউটনকে।বড় বোনকে জিজ্ঞাসা করলেও মিলত না সঠিক কোন উত্তর।ধীরে ধীরে সন্দেহ দাঁনা বাঁধে প্রতিবেশীদের মনে।বাড়ি থেকে বিকট গন্ধ আসতে শুরু করলে তারা পুলিশে খবর দেয়। দোতলা বাড়ির একতলার রান্নাঘর থেকে পুলিশ উদ্ধার করে ছোট বোনের পচাগলা মৃতদেহ‌।